Bebida de améndoa

A bebida de améndoa (mal chamada de leite de améndoaA lexislación europea reserva a denominación "leite" para o produto de orixe animal, polo que debe evitarse a utilización de "leite de améndoa" para este produto. A partir de Buscatermos da USC) é un produto (leite vexetal) coa aparencia do leite de orixe animal, feito con puré de améndoas e auga. É popular como unha bebida refrescante no norte de África e Oriente Medio, rexión predominantemente musulmá. Mais recentemente, tornouse tamén unha bebida relativamente popular no occidente, principalmente entre os vexetarianos. Leite de amêndoas no site WiseGeek.org 

É unha bebida importante no Mediterráneo, a rexión máis importante na produción de améndoas, desde a Idade Media; a razón para esta popularidade ten que ver coa facilidade en conservar, quer as améndoas, quer a mestura, ao contrario do leite de orixe animal, que ten unha caducidade temperá, a non ser que sexa transformado en queixo ou outros lácteos.

O leite de améndoas ás veces substitúe o leite de orixe animal nalgunhas receitas ou no caso de intolerancia á lactosa ou dietas especiais vexetarianas ou veganas.

 Dietética 
A bebida de améndoa promóvese coma unha alternativa ao leite de vaca pois:
 non contén caseína;
 non ten perigo para as persoas intolerantes á lactosa ou alérxicas ao leite.

Contrariamente ao leite de orixe animal, o "leite" de améndoas non contén colesterol ou lactosa. Ten moitos menos ácidos graxos saturados ca o leite de vaca.

A bebida de améndoa é estritamente vexetariana. Tamén é recomendada coma alternativa á bebida de soia para os alérxicos á soia, ou os que desexan evitar as oleaxinosas polas súas propiedades estróxenas ou polo seu contido en hexano.

 Notas 

 Véxase tamén 
 Outros artigos 
 Bebida de soia
 Leite vexetal
 Amendoeira
 Ligazóns externas 
 Receita de bebida de améndoas no Viandier de Taillevent.
 Historia da bebida de améndoas. 
 Receita de bebida de améndoas crudivegana.

Categoría:Gastronomía das Illas Baleares
Categoría:Gastronomía de Oriente Medio
Categoría:Leite vexetal